stanford-oval/wikipedia huggingface dataset:
ג'ונתן רודריגס
הערות שוליים

↑  AlNassr has officially signed with the Uruguay National team star Jonathan Rodríguez בחשבון הטוויטר הרשמי של א-נסר, 11 בינואר 2022 (באנגלית)
↑  Thank you, Jonathan בחשבון הטוויטר הרשמי של א-נסר, 20 ביוני 2022 (באנגלית)
| נבחרת אורוגוואי – קופה אמריקה 2015 |
| --- | --- | --- |
|  1 מוסלרה •  2 חימנס •  3 גודין •  4 פוסילה •  5 סאנצ'ס •  6 א. פריירה •  7 רודריגס •  8 ארננדס •  9 רולאן •  10 דה ארסקאטה •   11 סטואני •  12 מוניוס • 13 סילבה •  14 לודיירו • 15 פררה • 16 מ. פריירה • 17 ארבאלו • 18 קורוחו • 19 קואטס • 20 גונסאלס • 21 קבאני • 22 רודריגס • 23 סילבה • מאמן: טבארס |  1 מוסלרה •  2 חימנס •  3 גודין •  4 פוסילה •  5 סאנצ'ס •  6 א. פריירה •  7 רודריגס •  8 ארננדס •  9 רולאן •  10 דה ארסקאטה •   11 סטואני •  12 מוניוס • 13 סילבה •  14 לודיירו • 15 פררה • 16 מ. פריירה • 17 ארבאלו • 18 קורוחו • 19 קואטס • 20 גונסאלס • 21 קבאני • 22 רודריגס • 23 סילבה • מאמן: טבארס | אורוגוואי |
| נבחרת אורוגוואי – קופה אמריקה 2019 |
| --- | --- | --- |
|  1 מוסלרה •  2 חימנס •  3 גודין •  4 גונסאלס •  5 וסינו •  6 בנטנקור •  7 לודיירו •  8 נאנדס •  9 סוארס •  10 דה ארסקאטה •   11 סטואני •  12 קמפאניה • 13 סראצ'י •  14 טוריירה • 15 ואלוורדה • 16 פריירו • 17 לאקסאלט • 18 גומס • 19 קואטס • 20 רודריגס • 21 קבאני • 22 קאסרס • 23 מ. סילבה • מאמן: טבארס |  1 מוסלרה •  2 חימנס •  3 גודין •  4 גונסאלס •  5 וסינו •  6 בנטנקור •  7 לודיירו •  8 נאנדס •  9 סוארס •  10 דה ארסקאטה •   11 סטואני •  12 קמפאניה • 13 סראצ'י •  14 טוריירה • 15 ואלוורדה • 16 פריירו • 17 לאקסאלט • 18 גומס • 19 קואטס • 20 רודריגס • 21 קבאני • 22 קאסרס • 23 מ. סילבה • מאמן: טבארס | אורוגוואי |
| נבחרת אורוגוואי – קופה אמריקה 2021 |
| --- | --- | --- |
|  1 מוסלרה •  2 חימנס •  3 גודין •  4 אראוחו •  5 וסינו •  6 בנטנקור •  7 דה לה קרוס •  8 נאנדס •  9 סוארס •  10 דה ארסקאטה •   11 קאנדידו •  12 קמפאניה • 13 גונסאלס •  14 טוריירה • 15 ואלוורדה • 16 ב. רודריגס • 17 וינייה • 18 גומס • 19 קואטס • 20 ג. רודריגס • 21 קבאני • 22 קאסרס • 23 רוצ'ט • 24 גוריאראן • 25 טורס • 26 אוקמפו • מאמן: טבארס |  1 מוסלרה •  2 חימנס •  3 גודין •  4 אראוחו •  5 וסינו •  6 בנטנקור •  7 דה לה קרוס •  8 נאנדס •  9 סוארס •  10 דה ארסקאטה •   11 קאנדידו •  12 קמפאניה • 13 גונסאלס •  14 טוריירה • 15 ואלוורדה • 16 ב. רודריגס • 17 וינייה • 18 גומס • 19 קואטס • 20 ג. רודריגס • 21 קבאני • 22 קאסרס • 23 רוצ'ט • 24 גוריאראן • 25 טורס • 26 אוקמפו • מאמן: טבארס | אורוגוואי |
ג'ונתן קריגן

| --- | --- |

 לידה:  14 באוקטובר 1972 (בן 51) לינקולנשייר, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1996 
 מקום לימודים:  קולג' ברטון הול 
 פרופיל ב-IMDb
 
ג'ונתן קריגן (באנגלית: Jonathan Kerrigan; נולד ב-14 באוקטובר 1972) הוא שחקן אנגלי המוכר מהופעותיו בסדרות טלוויזיה בהן "במועדון", "החמישייה", "חדר מיון", "בקצב הלב", "מרזיביט" ו-"Reach For The Moon". בקולנוע שיחק בסרטים "דיאנה", "FLiM", ו-"The Somnambulists". קריגן הוא גם מוזיקאי והלחין מוזיקה לסרטים ולטלוויזיה.
ביוגרפיה

קריגן נולד בלינקולנשייר שבאנגליה. הופעת הבכורה שלו על המסך הייתה בווידאו קליפ של השיר "Life Is Sweet" של The Chemical Brothers. בסדרה "Peak Practice" שיחק בתפקיד המטפס יואן הארווי.
ב-2001 כיכב קריגן בתפקיד השוטר סטיב טריינור, ובנוסף הלחין את נעימת הנושא של הסדרה.
ב-5 בספטמבר 2004 הופיע קריגן לראשונה בתפקיד השוטר רוב ווקר בסדרת הדרמה הוותיקה "בקצב הלב" שמתרחשת בשנות ה-60 של המאה העשרים בצפון ריידינג ביורקשייר. רוב היה דמות פופולרית מאוד והיה תמיד במרכז העניינים. הייתה לו מערכת יחסים עם הלן טרנט (בגילומה של סופי וורד). באפריל 2007 הודיע קריגן על החלטתו לעזוב את הסדרה. בעונות הבאות השחקן הסקוטי ג'וזף מקפאדן תפס את מקומו בתפקיד ג'ו מייסון שוטר העיירה.
במאי 2010 הופיע קריגן בפרק בעונה השביעית של סדרת הפשע האמריקאית "NCIS" בתפקיד רקס קרהארט.
ב-2012 שיחק קריגן בסרטו של ריצ'רד ג'ונסון "The Somnambulists" על אודות גברים ונשים בצבא הבריטי ועל פעילותם בבצרה בתקופת מלחמת עיראק. הוא הלחין חלק מהפסקול המקורי של הסרט כולל נעימת הפתיחה.
עוד ב-2012 שיחק בתפקיד ג'ון אלקין בסרט הטלוויזיה "The Best Possible Taste" של ערוץ BBC Four, על הביוגרפיה של קני אוורט. הוא הופיע בסרט "דיאנה" בכיכובה של נעמי ווטס ובבימויו של אוליבר הירשבייגל, שיצא לאקרנים ב-2013.
ב-2014 גילם קריגן את דמותו של ניל בסדרת הדרמה "במועדון" וחזר לגלם את אותה דמות בעונה השנייה ב-2016.
קריגן הופיע בסרט "FLiM" מאת רפאלו דגרוטולה, וגם כתב את הפסקול המקורי לסרט.
ב-2015 השתתף קריגן בסדרת הדרמה "החמישייה" שכתב הרלן קובן בתפקיד איש עסקים אמריקאי בשם סטיוארט קריו. עוד באותה שנה שיחק בעונה השנייה של הסדרה "במועדון" ששודרה ב-2016.
ביוגרפיה > חיים אישיים

קריגן נשוי לשחקנית שלי קון. ב-2012 נולד בנם המשותף.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1996 |  | Peak Practice | יואן הארווי | בפרק "A New Life" |
| 1996–1999 | חדר מיון | Casualty | סם קולובי | סדרת טלוויזיה |
| 1999 | הולבי סיטי | Holby City | סם קולובי |  |
| 2000 |  | Reach for the Moon | פול מרטין | מיני-סדרה |
| 2000 |  | The Knock | רוב מגווייר | סדרת טלוויזיה (2 פרקים) |
| 2000 |  | A Dinner of Herbs | רודי גרינבנק | מיני-סדרה |
| 2001–2003 |  | Mersey Beat | השוטר סטיב טריינור | סדרת טלוויזיה |
| 2002 |  | Having It Off | ניקי | סדרת טלוויזיה |
| 2004 |  | The Afternoon Play | איאן פרנל | בפרק "Drive" |
| 2004–2007 | בקצב הלב | Heartbeat | השוטר רוב ווקר | סדרת טלוויזיה |
| 2010 | רופאים | Doctors | לוק רדקליף | בפרק "Catching" |
| 2010 | NCIS | NCIS | רקס קרהרט | בפרק "Obsession" |
| 2010 | אמרדייל | Emmerdale | קטגור | סדרת טלוויזיה |
| 2010 |  | The Santa Incident | האנק | סרט טלוויזיה |
| 2011 |  | The Somnambulists | גבר מס' 4 |  |
| 2012 |  | Best Possible Taste: The Kenny Everett Story | ג'ון אלקין | סרט טלוויזיה |
| 2013 | דיאנה | Diana | קולין |  |
| 2014 |  | Flim: The Movie | נייתן סונדרס |  |
| 2014–2016 | במועדון | In the Club | ניל | סדרת טלוויזיה |
| 2016 | החמישייה | The Five | סטיוארט קריו | מיני-סדרה |
| 2017 |  | Stan Lee's Lucky Man | ג'וני | סדרת טלוויזיה |
| 2017 | 55 צעדים | 55 Steps | ד"ר בריידי | סרט קולנוע |
הערות שוליים

1 2 3  "Archived copy". אורכב מ-המקור ב-2015-01-08. נבדק ב-2012-09-16. {{cite web}}:  (עזרה)
↑  NCIS (2003– )
↑  The Somnambulists (2011)
↑  Best Possible Taste: The Kenny Everett Story (2012)
↑  Diana (2013)
↑  Star of Mistress and By Any Means Shelley Conn tells of her secret marriage
| --- | --- |
בקרת זהויות :  GND: 1139473808  VIAF: 807148209324500460004   WorldCat (עם VIAF): 807148209324500460004
ג'ייק לרביה

| --- | --- |

 לידה:  3 בנובמבר 2001 (בן 22) פסדינה, קליפורניה, ארצות הברית
 שם מלא:  ג'ייקוב גלן לרביה
 עמדה:  סמול פורוורד, פאוור פורוורד
 גובה:  2.01 מטרים
 מספר:  3
 מכללה:  אוניברסיטת המדינה של אינדיאנה (2019–2021)   אוניברסיטת וייק פורסט (2021–2022)
 דראפט:  בחירה מספר 19, 2022 מינסוטה טימברוולבס
 קבוצות כשחקן
 2022–:  ממפיס גריזליס
 
ג'ייקוב גלן לרביה (באנגלית: Jacob Glen LaRavia; נולד ב-3 בנובמבר 2001) הוא כדורסלן אמריקאי המשחק בעמדות הסמול פורוורד והפאוור פורוורד בממפיס גריזליס.
קריירה

כשהיה בן חמש עברה משפחתו של לרביה מפסדינה לאינדיאנפוליס, ולאחר ששיחק בתיכונים מקומיים, בחר לשחק בקבוצת הכדורסל של אוניברסיטת המדינה של אינדיאנה. בעונתו הראשונה בקבוצה רשם ממוצעים של 9.4 נקודות ו-5.9 ריבאונדים למשחק, ובעונתו השנייה העמיד ממוצעים של 12.3 נקודות ו-6.3 ריבאונדים למשחק. לאחר עזיבתו של מאמן הקבוצה, גרג לנסינג, החליט לרביה לעבור לאוניברסיטת וייק פורסט. ב-22 בינואר 2022 רשם שיא קריירה של 31 נקודות, 10 ריבאונדים וארבעה אסיסטים בניצחון 98–76 על צפון קרוליינה, ובתום העונה העמיד ממוצעים של 14.6 נקודות, 6.6 ריבאונדים ו-3.7 אסיסטים למשחק.
ב-29 במרץ 2022 הכריז על מועמדותו לדראפט 2022 ב-NBA, ובדראפט נבחר בבחירה ה-19 על ידי מינסוטה טימברוולבס ומיד הועבר בטרייד לממפיס גריזליס תמורת טייטיי וושינגטון, ווקר קסלר ובחירת סיבוב שני עתידית.
לרביה הצטרף לסגל הגריזליס לטורניר ליגת הקיץ של ה-NBA, ובהופעת הבכורה שלו בטורניר קלע שלוש עשרה נקודות בניצחון 103–99 על פילדלפיה 76'.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2022/2023 | ממפיס | 35 | 0 | 11.8 | 0.389 | 0.338 | 0.778 | 1.8 | 0.6 | 0.3 | 0.1 | 3.0 |
| קריירה |  | 35 | 0 | 11.8 | 0.389 | 0.338 | 0.778 | 1.8 | 0.6 | 0.3 | 0.1 | 3.0 |
הערות שוליים

↑  Kyle Neddenriep, Jake LaRavia's breakout year a big reason No. 2 Lawrence Central has state title aspirations, The Indianapolis Star (באנגלית אמריקאית)
↑  Kyle Neddenriep, Lawrence Central's Jake LaRavia commits to Indiana State, The Indianapolis Star (באנגלית אמריקאית)
↑  Key and LaRavia Named Preseason All-Missouri Valley Conference; Sycamores Picked Fourth in MVC Preseason Poll, Indiana State University Athletics (באנגלית)
↑  Todd Aaron Golden Tribune-Star, LaRavia era at ISU is over as forward commits to Wake Forest, Terre Haute Tribune-Star (באנגלית)
↑  Jake LaRavia scores 31 as Wake Forest beats North Carolina 98-76, wfmynews2.com, ‏12:11 AM EST January 23, 2022 (באנגלית אמריקאית)
↑  Wake Forest junior Jake LaRavia invited to NBA draft combine, The Rookie Wire, ‏2022-05-04 (באנגלית אמריקאית)
↑  All-ACC F Jake LaRavia declares for Draft, will maintain eligibility, ACCSports.com, ‏2022-03-30 (באנגלית אמריקאית)
↑  Potential first-round pick Jake LaRavia to remain in NBA draft, The Rookie Wire, ‏2022-06-01 (באנגלית אמריקאית)
↑  Memphis Grizzlies acquire draft rights to Jake LaRavia and future second round pick from Minnesota Timberwolves, www.nba.com (באנגלית)
↑  Memphis Grizzlies 2022 NBA2K23 Summer League Roster | NBA.com, www.nba.com
↑  Memphis Grizzlies vs Philadelphia 76ers Jul 5, 2022 Box Scores | NBA.com, www.nba.com
גלובוס (תוכנית)

| --- | --- |
 סוגה:  אירוח, תרבות
 יוצרים:  אורן נהרי ודוד ויצטום
 מנחים:  דוד ויצטום ואורן נהרי
 משתתפים:  אורחים הקשורים/מומחים בנושא הנדון
 ארץ מקור:  ישראל 
 הפקה
 עורכים:  אורן נהרי
 שידור
 רשת שידור:  רשות השידור, הערוץ הראשון
 תקופת שידור מקורית:  ינואר 2000 – 2017
 
גלובוס היא תוכנית טלוויזיה ישראלית אשר שודרה בערוץ הראשון מאז ינואר 2000.
התוכנית נוסדה מתוך צורך למלא את החלל הריק בשידורי צהרי השבת של הערוץ הראשון (בתחילת דרכה, שודרה התוכנית בשעת הצהריים).  התוכנית שודרה בימי שבת בשעות 17:30-18:30.
התוכנית עוסקת בכל פרק בנושא אחד ספציפי - מהארי פוטר, חנוך לוין צ'ארלי צ'פלין ואריך קסטנר, ועד דוקאביב, עשור לאסון התאומים ואפילו החתונה המלכותית הבריטית.
הפורמט המקובל שלה הוא שני מגישים קבועים ואחד עד שלושה אורחים 'מומחים' לנושא הנדון בפרק.
את התוכנית מגישים דוד ויצטום ואורן נהרי (אשר גם עורך אותה), מאז פרקה הראשון.
גאורגי דוברינין

| --- | --- |
אין תמונה חופשית
 לידה:  1907 סראטוב, האימפריה הרוסית 
 פטירה:  מאי 1977 (בגיל 70 בערך) מוסקבה, ברה"מ 
 מדינה:  ברית המועצות 
 השכלה:  אקדמיית פרונזה 
 מפלגה:  המפלגה הקומוניסטית של ברית המועצות 
 פרסים והוקרה
 עיטור הדגל האדום  עיטור סובורוב דרגה 2  עיטור הדגל האדום של העמל  עיטור המלחמה הפטריוטית הגדולה דרגה ראשונה  עיטור לנין  עיטור הכוכב האדום  חבר כבוד בק.ג.ב. 
 
גאורגי פרוקופייביץ' דוברינין (ברוסית: Гео́ргий Проко́пьевич Добры́нин;‏ 1907, סראטוב – מאי 1977, מוסקבה) היה אחד מראשי הגולאג, גנרל לייטננט
ביוגרפיה

דוברינין נולד בשנת 1907 בסראטוב במשפחה ממעמד הפועלים.
משנת 1925 עד 1928 שירת דוברינין בשורות הצבא האדום: מאוגוסט 1925 למד בבית הספר לחי"ר בסראטוב, ומאוגוסט 1927 עד ספטמבר 1928 - בבית הספר לחי"ר אוליאנובסק.
במרץ 1930 הצטרף למפלגה הקומוניסטית (ב). כבר בשנת 1928 הצטרף דוברינין לסניף המשטרה החשאית בקאזאן. ב-7 באוקטובר מונה למפקד מחלקה של הגדוד ה-25, במרץ 1930 - הדיוויזיה ה-32 הנפרדת, במרץ 1932 - שוב חזר לפקד על הגדוד ה-25, ומאז דצמבר פיקד על מחלקה של המשטרה החשאית בזלנודולסק. ב-4 באוגוסט 1934 מונה למפקד אוגדת הגדוד ה-192 לביטחון הפנים של הנ.ק.ו.ו.ד.
בינואר 1939 סיים דוברינין את האקדמיה הצבאית על שם פרונזה, לאחר מכן עבד במערכת מחנות עבודת הכפייה של משרד הפנים של ברית המועצות. מ-7 במרץ 1939 עד 15 במאי 1943 עבד כסגן ראש מערך הגולאג של ברית המועצות: עד מאי 1939 - ראש מחלקת הביטחון, ממאי 1939 עד מרץ 1941 - ראש אגף בגולאג של ברית המועצות, ומרץ 1941 עד מאי 1943 - ראש המחלקה להגנה ומשטר הגולאג.
ב-13 באוקטובר 1941 מונה דוברינין לתפקיד ראש הביטחון של קלינין במוסקבה. מאז ספטמבר 1942 שירת בצבא, השתתף בהגנת הקווקז.
מ-15 במאי 1943 עד 2 בספטמבר 1947 עבד כסגן ראש המנהל הראשי של הגולאג. מאפריל עד מאי 1944 היה ראש המחלקה המבצעית הששית ביבפטוריה, שם כיוון את הפינוי מחצי האי קרים ומספטמבר 1944 היה ראש אספינדזה ותיאם יישוב מחדש מאזורי הגבול בגאורגיה.
ממאי עד 2 באוגוסט 1945 היה דוברינין בנסיעת עסקים לגרמניה, שם עבד כראש תחום המבצעים של נקוו"ד במקלנבורג-מערב פומרניה. ב-2 בספטמבר 1947, מונה לראש המינהל הראשי של מחנות העבודה במשרד הפנים של ברית המועצות, בו עבד עד 31 בינואר 1951, אז הועבר לתפקיד סגן ראש אגף הכוחות במשרד הפנים לענייני הגנה על רכבות ומתקני תעשייה חשובים במיוחד. ב-19 במרץ 1952 מונה לאחראי על הבנייה של תעלת וולגה-דון.
מ-12 בספטמבר 1952 עד ה-12 במרץ 1953, היה המפקד בפועל, ומה--18 בנובמבר 1952, הוא היה ראש המינהל הראשי במשרד לביטחון המדינה של ברית המועצות לבקרה ובדיקה של הביטחון המחלקתי.
מאפריל 1959 עד ינואר 1962 עבד כיועץ בכיר ויועץ של הק.ג.ב במשרד הפנים של מונגוליה.
דוברינין התפטר עקב מחלה ביולי 1962. הוא גר במוסקבה, שם מת במאי 1977.
הערות שוליים

1 2  Stalinisme en Sovjetisering 1945—1953 Universiteit van Amsterdam (בהולנדית)
↑  Краткие биографии руководящего состава СВАГ Государственный архив Российской Федерации
↑  ДОБРЫНИН Георгий Прокопьевич История отечественных спецслужб
בלשים בע"מ

| --- | --- |

כרזת הסרט בישראל
 בימוי:  שיין בלאק 
 הופק בידי:  ג'ואל סילבר 
 תסריט:  שיין בלאק 
 עריכה:  ג'ואל נגרון 
 שחקנים ראשיים:  ראיין גוסלינג דייזי טהאן גיל ג'רארד מיוריאל טליו ג'ק קילמר רייצ'ל ברוק סמית טיי סימפקינס Yvonne Zima לואיס סמית' קית' דיווד מאט בומר ראסל קרואו בו נאפ קים בייסינגר יאיא דה קוסטה מרגרט קוואלי גארי ויקס 
 מוזיקה:  ג'ון אוטמן 
 צילום:  פיליפ רוסלו 
 מדינה:  ארצות הברית 
 חברת הפקה:  האחים וורנר 
 חברה מפיצה:  אולפני האחים וורנר (ארצות הברית) Bloom (בין לאומי)
 שיטת הפצה:  וידאו על פי דרישה 
 הקרנת בכורה:  15 במאי 2016 
 משך הקרנה:  116 דקות
 שפת הסרט:  אנגלית 
 סוגה:  סרט בלשי, סרט באדי קאפ, סרט קומדיה 
 תקציב:  50 מיליון דולר
 הכנסות:  62.8 מיליון דולר
 הכנסות באתר מוג'ו:   niceguys
 www.theniceguysmovie.com
 דף הסרט ב־IMDb
 
בלשים בע"מ (באנגלית: The Nice Guys; בתרגום מילולי: החבר'ה הנחמדים) הוא סרט קומדיית פעולה פילם נואר אמריקאי משנת 2016, בבימויו של שיין בלאק שגם כתב אותו לצד אנתוני באגארוצי. בסרט, שהופק על ידי ג'ואל סילבר, מככבים ראסל קרואו וראיין גוסלינג בתפקידים הראשיים ואנגאורי רייס, מאט בומר, מרגרט קוואלי, קית' דייוויד וקים בייסינגר בתפקידי משנה. עלילת הסרט מתרחשת בשנת 1977 בלוס אנג'לס, כשהיא מתמקדת בבלש פרטי ובריון קשוח להשכרה שחוברים כדי לחקור את היעלמותה של נערה מתבגרת.
הסרט הוקרן בבכורה ב-11 במאי 2016, בהוליווד, הוקרן ב-15 במאי בפסטיבל קאן 2016, ויצא לאקרנים על ידי אולפני האחים וורנר בארצות הברית ב-20 במאי 2016. הוא זכה לביקורות חיוביות מהמבקרים אודות ההומור, מסתורין והופעתם של קרואו וגוסלינג. הכנסותיו עומדות על 62 מיליון דולר כשתקציבו היה בסך של 50 מיליון דולר.
עלילה

שנות ה-70 בלוס אנג'לס, הולנד מארץ', בלש פרטי כושל, וג'קסון הילי, בריון להשכרה, מתחילים את הקשר בינם ברגל שמאל. נסיבות שאינן בשליטתם מאלצות אותם להתגבר על החשדנות ההדדית ולשתף פעולה בחקירת קשר אפשרי בין היעלמותה של נערה עשירה ופרשיית רצח מקבילה של כוכבת פורנו. ממצאי החקירה מעמידים אותם בסכנה על חייהם וחיי אהוביהם ככל שהם חושפים את רשת השקרים.
שחקנים

ראיין גוסלינג – הולנד מארץ'
ראסל קרואו – ג'קסון הילי
אנגאורי רייס – הולי מארץ'
מרגרט קוואלי – אמיליה קוטנר
מאט בומר – ג'ון בוי / ד"ר מאלק
יאיא דה קוסטה – טאלי
קית' דייוויד – אדי האריס
בו נאפ – בלופייס
לויס סמית' – גברת גלן
מיוריאל טליו – מיסטי מאונטנס
גיל ג'רארד – ברגן פאולסון
דייזי טאהן – ג'סיקה
ג'ק קילמר – צ'אט
קים בייסינגר – ג'ודית קוטנר
לאנס ולנטינה באלטר – ילד עם אופניים
טיי סימפקינס – בובי
רוברט דאוני ג'וניור – סיד שאטוק (ללא קרדיט)
הפקה > פיתוח

כמו סרטו משנת 2005 "קיס קיס, בנג בנג", שיין בלאק לקח השראה מהסופר ברט הולידיי, בעיקר מהרומן שלו "Blue Murder". בלאק כתב בתחילה גרסה של התסריט יחד עם אנתוני באגארוצי בשנת 2001, אשר נתנה בסיס לדמויות אך חוץ מזה הייתה שונה בתכלית. לפי בלאק, כל אחד התחיל עם בלש אחד, הוא עם מארץ' ובאגארוצי עם הילי. במהלך הדרך, הם החליפו דמויות ובסופו של דבר כתבו טיוטה ראשונית. גרסה זו של התסריט לא הצליחה למשוך קונים, אז בלאק עיבד אותה מחדש לגרסה בת 64 עמודים ששימשה לפיילוט בטלוויזיה. רשת CBS התעניינה בו, אך עקב כך שהתוכן הוביל להתנגדויות רבות מצד מחלקת התקנים והנהלים, הפרויקט לא קרם עור וגידים. מאוחר יותר, עם קידום יציאת הסרט הסופי, בלאק דיבר בזלזול על הרעיון של סדרת הטלוויזיה, וקבע שתוכנית כזו "לא הייתה יוצאת טובה". בשנת 2009, באגארוצי הציע לשנות את הסרט מתקופה עכשווית לשנות ה-70. המפיק וחברו של בלאק, ג'ואל סילבר, חשש בתחילה מהרעיון, שכן הוא הרגיש שהקהל לא יקבל בברכה יצירה היסטורית, אך שינה את דעתו לאחר שהפיק את "שרלוק הולמס". בלאק הצהיר כי השינוי בתקופת הזמן עזר שכן בניגוד ל"פילוג שאנו רואים כיום", שנות ה-70 היו מלאות ברב-תרבותיות ו"היו התקופה של המחאות והייתם מקבלים תחושה שכולנו בזה ביחד". תוכן הסרט שאב השראה גם מסרטים מתקופה זו, כמו "רסיסי חיים" (1970) ו"נקודת היעלמות" (1971). באגארוצי ציין כיצד כותרת הסרט נועדה להיות אירונית ולא דסקריפטיבית, מכיוון ששתי הדמויות הראשיות היו "שני האנשים הגרועים ביותר שיכולנו לחשוב ואז ניסינו לעשות מזה כיף", בהתחשב ב"אדם אחד השובר ידיים למחייתו והשני מערים על נשים זקנות עבור כספן".
הפקה > ליהוק

לאחר שבלאק השלים את "איירון מן 3" בשנת 2013, סילבר שאל אותו מה הוא רוצה לעשות הלאה, והוא הביע עניין לעשות את סרט זה. התסריטים נשלחו לראיין גוסלינג וראסל קרואו, ושניהם בסופו של דבר לקחו את התפקידים במיוחד בשביל התקווה לעבוד אחד עם השני. גוסלינג אף הצהיר שכאשר הוא קרא את התסריט כבר דמיין את קרואו בתור הילי, "הסרט פשוט הפך להיות כל כך מצחיק" כיוון שמעולם לא ראה את קרואו בתפקיד דומה. גוסלינג וקרואו התקבלו בפרק זמן של שלושה ימים, ובלאק ציין את הליהוק כסיבה לכך שהסרט הצליח להתקדם, וסיכם כי "אחרי שלוש עשרה שנים הוא פשוט יצא לפועל תוך שלושה ימים". הסרט הוכרז ביוני 2014, ובעקבותיו הגיעו חדשות אודות ליהוקן של מרגרט קוואלי ואנגאורי רייס שהצטרפו רשמית בספטמבר. ליהוקם של מאט בומר, קית' דייוויד, בו נאפ וקים בייסינגר אושרו במהלך אוקטובר וטיי סימפקינס וג'ק קילמר הוכרזו בנובמבר.
הפקה > צילומים

שלב הצילומים החל ב-27 באוקטובר 2014 באטלנטה ובדקאטור, ג'ורג'יה. בעוד שמעצב ההפקה ריצ'רד ברידג'לנד ראה אתגר בכך עקב זה שאטלנטה הירוקה שונה יותר מדי מלוס אנג'לס המדברית, הוא מצא כמה מקומות מתאימים כמו ביתו של דאלאס אוסטין, שעיצובו התבסס על מה שהאדריכל ג'ון לאוטנר ראה בדרום קליפורניה, ומלון הילטון באטלנטה שלא השתנה כלל מאז בנייתו בשנת 1976. ב-31 באוקטובר צולמה סצנת תחנת המשטרה באטלנטה יחד עם מספר ניצבים. הצילומים התקיימו גם בלוס אנג'לס, בעיקר כדי לקבל מראה חיצוני של לוקיישנים כמו The Comedy Store.
ברידג'לנד עשה כמיטב יכולתו לשחזר את שנות ה-70, החל מחקר סרטים ישנים ועד צילומים תיעודיים, וביסס את הרהיטים על מעצבים כמו ורנר פנטון. אפילו צילומיה של מיסטי מאונטנס גרמו לברידג'לנד לגייס את ארני פרייטג, הצלם האחראי על רוב צילומי הפלייבוי של אותו עשור.
הפקה > מוזיקה

המלחין ג'ון אוטמן, שביצע את הפסקול ל"קיס קיס, בנג בנג" של שיין בלאק, נשכר לבצע את המוזיקה לסרט יחד עם דייוויד באקלי. אוטמן שאב השראה מתוכניות משנות ה-70 כמו ".S.W.A.T" ו-"The Dean Martin Show", כאשר הסדרה "The Streets of San Francisco" השפיעה במיוחד על הנושא המרכזי. אוטמן פירט שההבדל מ"קיס קיס, בנג בנג" הוא שכאן המוזיקה מונעת יותר משירים, כאשר בלאק קבע שהשירים יעמדו בניגוד לטון הפילם נואר על ידי התמקדות בשירי מיינסטרים, מלאי חיים של העשור.
| מס' | כותרת | אמן | אורך |
| --- | --- | --- | --- |
| 1 | Papa Was a Rollin' Stone | The Temptations | 3:20 |
| 2 | Get Down On It | קול אנד דה גאנג | 2:58 |
| 3 | Boogie Oogie Oogie | A Taste of Honey | 1:44 |
| 4 | September | Earth, Wind & Fire | 3:27 |
| 5 | Couldn't Get It Right | Climax Blues Band | 3:03 |
| 6 | Love and Happiness | אל גרין | 2:10 |
| 7 | Dazz | Brick | 2:23 |
| 8 | Boogie Wonderland | Earth, Wind & Fire | 1:18 |
| 9 | Jive Talkin | בי ג'יז | 5:56 |
| 10 | Rock and Roll All Nite | קיס | 3:20 |
| 11 | Ain't Got No Home | הבנד | 4:27 |
| 12 | Escape (The Piña Colada Song) | רופרט הולמס | 2:06 |
| 13 | Lonely Boy | אנדרו גולד | 4:47 |
| 14 | A Horse with No Name | אמריקה | 1:51 |
| 15 | Green Peppers | Herb Alpert & the Tijuana Brass | 4:45 |
הפצה

בארצות הברית, הסרט תוכנן במקור לצאת לאקרנים ב-17 ביוני 2016, אותו האחים וורנר העבירו ל-20 במאי 2016, והעניקו את מועדו הקודם ל"סוכן וחצי". הסרט הוצג בבכורה בהתיאטרון הסיני בהוליווד ב-11 במאי, והוקרן בפסטיבל הקולנוע בקאן ב-15 במאי.
הסרט הופץ בדיגיטל ב-9 באוגוסט 2016, וב-DVD ובלו-ריי ב-23 באוגוסט 2016.
קבלה > הכנסות

הסרט גרף 36.3 מיליון דולר בארצות הברית ובקנדה, ו-25.5 מיליון דולר במדינות אחרות, בסך כולל של 62.8 מיליון דולר ברחבי העולם, מול תקציב הפקה של 50 מיליון דולר.
בארצות הברית ובקנדה, הסרט יצא לאקרנים לצד "שכנים 2" ו"אנגרי בירדס - הסרט", והוא היה צפוי להכניס כ-10 מיליון דולר מ-2,865 בתי קולנוע בסוף שבוע הפתיחה שלו. ביומו הראשון הסרט הכניס 3.9 מיליון דולר, כולל 700,000 דולר מההקרנות המקדימות ביום חמישי בערב. בסוף שבוע הפתיחה הסרט הכניס 11.3 מיליון דולר, וסיים במקום הרביעי בקופות אחרי הסרטים "אנגרי בירדס - הסרט" (39 מיליון דולר), "קפטן אמריקה: מלחמת האזרחים" (33.1 מיליון דולר) ו"שכנים 2" (21.8 מיליון דולר). פיל וולדן מהעיתון פורבס טען שהסרט יכל היה להניב תוצאות גבוהות יותר אלמלא שיתף תאריך יציאה עם "שכנים 2", שכן שניהם חולקים את אותה דמוגרפיה של הקהל הבוגר יותר. הסרט הרוויח 6.5 מיליון דולר בסוף השבוע השני שלו (כולל 8.4 מיליון דולר במהלך ארבעת הימים של יום הזיכרון) וסיים במקום השביעי.
קבלה > ביקורות

באתר הביקורות Rotten Tomatoes, הסרט מחזיק בדירוג חיובי של 91% על סמך 322 ביקורות וציון ממוצע של 7.60/10. ב-Metacritic, לסרט יש ציון ממוצע משוקלל של 70 מתוך 100, מבוסס על 51 מבקרים, מה שמצביע על "ביקורות חיוביות בדרך כלל". קהלים שנסקרו על ידי CinemaScore העניקו לסרט ציון ממוצע של "B−" בסולם A+ עד F, בעוד ש-PostTrak דיווח כי צופי הסרט נתנו לו ציון חיובי כולל של 75% ו-52% כ"המלצה מוחלטת".
מייק ראיין מאתר Uproxx שיבח את כתיבתו של בלאק ואמר: "אם אתה אוהב את שיין בלאק, אתה תאהב את 'בלשים בע"מ'. זה כנראה הסרט הכי שיין בלאק מבין כל סרטי שיין בלאק. לבלאק יש כישרון להפוך את הציפיות לסרטי פעולה על ראשם. משולב עם דיאלוג עשיר ומודע לעצמו". IGN העניק לסרט 9/10. ריצ'רד רופר משיקגו סאן-טיימס העניק 3 כוכבים מתוך 4 וכתב "שכחו מקווין הארט ואייס קיוב ב'שחק אותה שוטר', או זאק אפרון ורוברט דה נירו ב'סבא בהפרעה', או בן סטילר ואוון וילסון ב'זולנדר 2'. ראסל קרואו וראיין גוסלינג הם הצמד הכי מצחיק של השנה עד כה ב'בלשים בע"מ'". ג'יימס בררדינלי ציין כי הסרט מזכיר את 'לילות בוגי'. בררדינלי כתב "'בלשים בע"מ' הוא סרט מרענן למבוגרים שנכנס לשוק רווי בסרטי גיבורי-על ידידותיים לבני נוער וסרטי הנפשה לכל המשפחה. הוא חד (אם כי לא חד עד כדי כך שהוא ידחה קהל המוני), מצחיק ועם קצב מהיר", ונתן לו ציון של 3 מתוך 4.
איי. או. סקוט מהניו יורק טיימס כתב שהסרט חסר את התחושה הפוליטית העגמומית והתחבולנית של ההיסטוריה שניתן למצוא בסרט "מידות רעות" (2014) של פול תומאס אנדרסון, גם הוא קומדיה אודות חוקר פרטי מוזר המתרחשת בשנות ה-70. טוד מקארתי מהוליווד ריפורטר שיבח את עיצוב ההפקה (מאת ריצ'רד ברידג'לנד) ואת עיצוב התלבושות (מאת קים בארט) בשל "התזכורות החיות שלהם לכמה לוס אנג'לס חידשה את עצמה במהלך 40 השנים האחרונות"; והצילום (מאת פיליפ רוסלו) בשל "השימוש הפיגורטיבי ואולי אפילו מילולי בפילטר ערפיח כדי לעורר סביבה רעילה פיזית ומוסרית".
קבלה > פרסים

| פרס | תאריך הטקס | קטגוריה | מועמדים | תוצאה | הערות |
| --- | --- | --- | --- | --- | --- |
| Hollywood Music in Media Awards | 17 בנובמבר 2016 | הפסקול הטוב ביותר | בלשים בע"מ | מועמד |   |
| פרסי איגוד מבקרי הקולנוע האמריקאי | 11 בדצמבר 2016 | סרט הקומדיה הטוב ביותר | בלשים בע"מ | מועמד |  |
| פרסי איגוד מבקרי הקולנוע האמריקאי | 11 בדצמבר 2016 | השחקן בסרט קומדיה הטוב ביותר | ראיין גוסלינג | מועמד |  |
| San Diego Film Critics Society | 12 בדצמבר 2016 | ההופעה הקומית הטובה ביותר | ראיין גוסלינג | זכייה |   |
| Houston Film Critics Society | 6 בינואר 2017 | הסרט הטוב ביותר | בלשים בע"מ | מועמד |   |
| AARP Annual Movies for Grownups Awards | 6 בפברואר 2017 | הסרט חבר'ה הטוב ביותר | ראיין גוסלינג וראסל קרואו | מועמדים |  |
| פרסי אמפייר | 19 במרץ 2017 | סרט הקומדיה הטוב ביותר | בלשים בע"מ | מועמד |  |
| פרסי אמפייר | 19 במרץ 2017 | שחקנית פורצת הדרך הטובה ביותר | אנגאורי רייס | מועמדת |  |
| פרסי אמפייר | 19 במרץ 2017 | התסריט הטוב ביותר | בלשים בע"מ | מועמד |  |
| Jupiter Awards | 29 במרץ 2017 | הסרט הבין-לאומי הטוב ביותר | בלשים בע"מ | מועמד |  |
| Jupiter Awards | 29 במרץ 2017 | השחקן הבין-לאומי הטוב ביותר | ראסל קרואו | מועמד |  |
| פרס סאטורן | 28 ביוני 2017 | סרט הפעולה או ההרפתקאות הטוב ביותר | בלשים בע"מ | מועמד |  |